महाराष्ट्रक राजनीति में राज ठाकरे हीरो बनि गेलाह अ. जमानत मिलला के बाद अदालत सं ओ एकटा नायक. . . विजेता के तरहे निकलला आओर हाथ लहराबैत अपन समर्थक के धन्यवाद देलाह. घर सं गिरफ्तार भेलाह पर अदालत तs अएला पुलिस के गाड़ी सं मुदा घर गेलाह अपने गाड़ी सं. . . ओहो खुद चला कs . अदालत आओर घर पर हुनकर समर्थक के भारी भीड़ हुनकर जय-जयकार करैत रहला. मराठी अस्मिता के मुद्दा उठा कs ओ ई साबित कs देलाह अ कि बाला साहेब ठाकरे के असली वारिस उहे छथिन्ह. बाला साहेब के बाद मराठी मानुस के बात करय वाला उहे छथिन्ह दोसर कोई नहिं. एकरा ओ डंका के चोट पर साबित कs दिखयलाह अ. शिवसेना में जखन हुनका बाला साहेब के उत्तराधिकारी नहिं बनाबलव गेल. . . उद्भव ठाकरे के बनाबल गेल त ओ महाराष्ट्र नव निर्माण सेना बना लेलाह. बना त लेलाह मुदा मराठी वोट पर कब्जा केना कएल जाय. एकरा लेल ओ बाला साहेब के तरहे मराठी अस्मिता. . . बेरोजगारी. . . बेकारी. . . मराठी मानुस वाला कार्ड खेलला. आओर ओ एकरा पूरा फायदा उठाबय में कामयाब रहला. राज ठाकरे के गिरफ्तारी सं सरकार सेहो फायदा में रहल. ओ केन्द्र सं आबय वाला दबाव के कम सेहो कए देलक आओर शिवसेना के वोट बैंक के दु -फाड़ सेहो . अखन तक जे मराठी वोट पर शिवसेना के एकछ्त्र कब्जा छल आब ओ दु हिस्सा में बंटि गेल . राज आओर उद्भव के बीच. अहां कहि सकय छी जे राज ठाकरे के नायक. . . हीरो बनय सं अगर सभस बेसि घाटा. . . नुकसान भेल अ त असली शिवसेना के. . . उद्भव ठाकरे के. आओर अगर ककरो सभ सं बेसि फायदा भेल अ त ओ कांग्रेस के. कांग्रेस एक तीर सं कइटा शिकार करय में कामयाब रहल अ. एहि में एनसीपी. . . बीजेपी. . . शिवसेना सभ हासिया पर चलि गेल अ. राज ठाकरे आगा त अएला अ मुदा एकर असल फायदा कांग्रेस के भेल अ. चालीस साल पहिने बाला साहेब जे मराठी मानुस के नाम पर मु्द्दा उठा राजनीति पर हावी भेल छलाह. . . कहि सकय छी ओहि मुद्दा के आब राज ठाकरे हथिया लेलन्हि अ.
 एहि सं पहिने भारी सुरक्षा बल के मौजूदगी में राज ठाकरे के गिरफ्तार कए विक्रोली अदालत लs जाएल गेल. जतय हुनका जमानत मिलि गेलन्हि. असल में हिनका खिलाफ जे अदालत में सबूत पेश करल गेल ओ पुख्ता साबित नहिं भेल. हिनका ऊपर भड़काउ भाषण देबय. . . लोक के बांटय के आरोप लगल मुदा जे हिनकर बयान पेश कएल गेल ओ पूरा नहिं छल. . . आधा अधूरा छल. आखिर ओतय दिन सs सरकार इहे तs करि रहल छल. एहि तरहे मामला पेश कएल जाय जे टिकिए नहिं पायल. 